: MALLIES en die SAKEMANNE
Mallies se loopbaan strek al 4 dekades. Sy eerste CD is vrygestel in 1986 en hy was ‘n gereelde kunstenaar op Maak ‘n las, Kwêla, Pasella en MNet se “It’s a funny country”. Hy verskyn ook op 5 kompilasie DC’s saam met groot name soos:
• David Kramer
• Johannes Kerkorrel
• en vele ander
Die sakewêreld het hom egter ingesluk en musiek het noodgedwonge sy stokperdjie geword. Hy het egter nooit opgehou om musiek, lirieke en stories te skryf nie en nog 3 CD’s het deur die jare verskyn.As gevolg van die druk in die sakewêreld het hy sy konserte tot maksimum 4 shows per jaar beperk. In 2014 het hy die orkesgroep “Die Sakemanne” (almal sakemanne wat nog lief is vir musiek) gestig en hulle speel van toe onder die naam “Mallies en die Sakemanne” en sy 5de CD en hulle 1ste CD as groep saam is in November 2015 vrygestel met 4 uitverkoopte konserte.
En moenie afgeskrik word deur hierdie wyse ou gryses nie, want wanneer dit kom by musiek maak, is hierdie manne bobaas!
Oudergewoonte speel die veelsydige Mallies kitaar, bekfluitjie, trom, perkussie en klavier en is ook verantwoordelik vir die singwerk. Lance Faure speel klawerbord en kitaar, en Cobus Steenkamp die baskitaar, Ian Visser speel verskeie soorte kitare en Anthony Smook staan ook by met perkussie en kitaar. Dus, as jy moeg is vir rap- of doef-doef-musiek, en terugverlang na Bob Dylan, Clapton, Neil Young en dies meer, is hierdie musiek net vir jou.
Dit is musiek wat jou ’n gevoel van vrede en tevredenheid gee in ’n tyd wanneer almal bietjie bekommerd is oor wat môre voorlê. Ware old school rock ’n roll.
MALLIES en die SAKEMANNE
2018-11-24 - R 120 per ticket